

PROJEKTS uz 04.06.2025.

Vēlamais izskatīšanas laiks: Attīstības komitejā 11.06.2025.

tuvākajā domes sēdē (pēc iedzīvotāju viedokļu noskaidrošanas)

Sagatavotāji: D.Tīruma

Ziņotājs: L.Bernāns

APSTIPRINĀTI

ar Ādažu novada pašvaldības domes

2025. gada \_\_. jūnija sēdes lēmumu

(protokols Nr. §)

SAISTOŠIE NOTEIKUMI

Ādažos, Ādažu novadā

2025. gada 26. jūnijā **Nr.**«DOKREGNUMURS»

**Par Ādažu novada pašvaldības maksas autostāvvietu lietošanu**

*Izdoti saskaņā ar likuma “Par autoceļiem” 6. panta 4.1 daļu* *un Publisko aģentūru likuma 17. panta ceturto daļu*

1. **Vispārīgie jautājumi**
2. Saistošie noteikumi nosaka Ādažu novada pašvaldības maksas autostāvvietu lietošanas kārtību Ādažu novada administratīvajā teritorijā.
3. Noteikumos lietotie termini:
	1. **Aģentūra** – pašvaldības aģentūra "Carnikavas komunālserviss", kurai pašvaldība deleģējusi pārvaldes uzdevumu veikt maksas autostāvvietu ierīkošanu, apsaimniekošanu, pārvaldīšanu un lietošanas noteikumu kontroli;
	2. **bezskaidras naudas norēķins** – maksāšanas līdzeklis par transportlīdzekļa novietošanu maksas autostāvvietā, nosūtot īsziņu (izmantojot mobilo tālruni neatkarīgi no operatora) vai izmantojot mobilo lietotni, veicot naudas līdzekļu norakstīšanu no lietotāja kredītiestādes vai elektroniskās naudas konta par faktisko autostāvvietas lietošanas laiku;
	3. **kontrolieris** – uzņēmums (arī darbinieks), kas saskaņā ar Aģentūras noslēgto līgumu veic maksas autostāvvietu lietošanas noteikumu ievērošanas kontroli;
	4. **lietotājs** – transportlīdzekļa vadītājs, kas ar transportlīdzekli iebraucis maksas autostāvvietā tās darbības laikā un apturējis to uz laiku, kas pārsniedz piecas minūtes;
	5. **daudzbērnu ģimene** – ģimene, kuras aprūpē ir trīs un vairāk bērnu, tai skaitā audžuģimenē vai aizbildnībā esoši bērni un pilngadīgas personas līdz 24 gadu vecumam (ieskaitot), kuras iegūst vispārējo, profesionālo vai augstāko izglītību;
	6. **transportlīdzekļa īpašnieks** – persona, kurai transportlīdzeklis ir īpašumā, vai arī no līzinga neizpirkts transportlīdzeklis, kas ir uzņēmuma vai līzinga kompānijas īpašumā, un atrodas personas turējumā, lietojumā, vai valdījumā līdz izpirkšanai;
	7. **vecāki** – bērnu vecāki, aizbildņi un likumiskie pārstāvji.
4. Maksa par autostāvvietu lietošanu tiek noteikta šādās autostāvvietās:
	1. Aizvēju ielā, Garciemā;
	2. Ziemeļu ielā 28, Lilastē (1. pielikums);
	3. “Stacija “Kalngale””, Carnikavas pagastā.
5. **Maksas autostāvvietu darba laiks**
6. Maksas autostāvvietu darbības laiks ir no 1. maija līdz 30. septembrim, laikā no plkst. 10.00 līdz 18.00.
7. Aģentūra var ierobežot vai aizliegt maksas autostāvvietas lietošanu nepieciešamības gadījumā (pašvaldības publisku pasākumu nodrošināšana, apsaimniekošanas darbu veikšana, u.c.).
8. **Samaksa par maksas autostāvvietu lietošanu**
9. Lietotājiem ir jāmaksā par maksas autostāvvietu lietošanu bezskaidras naudas norēķina veidā saskaņā ar cenrādi (2. pielikums).
10. Veikto samaksu par maksas autostāvvietas lietošanu apliecina kontroliera rīcībā esošā informācija par bezskaidras naudas norēķiniem.
11. Tiesības bez maksas lietot maksas autostāvvietas ir:
	1. personām ar invaliditāti, kuru transportlīdzekļu salonā pie priekšējā stikla novietota Ceļu satiksmes drošības direkcijas izsniegta invalīdu stāvvietu izmantošanas karte;
	2. personām, attiecībā uz kurām Aģentūra ir izdevusi lēmumu atļaut lietot bez maksas pašvaldības maksas autostāvvietas;
	3. operatīvā transportlīdzekļa vadītājiem, pildot dienesta pienākumus, ja transportlīdzeklis aprīkots atbilstoši Ceļu satiksmes noteikumu prasībām;
	4. Aģentūras vai autostāvvietu apsaimniekotāja atbildīgajiem darbiniekiem, kas nodrošina autostāvvietu uzturēšanu un tehnisko uzraudzību.
12. Maksas autostāvvietās nav atļauta komercdarbība un publiskie pasākumi (izņemot pašvaldības organizēti pasākumi).
13. **Atļauju izsniegšanas kārtība**
14. Tiesības novietot vienu transportlīdzekli bezmaksas stāvēšanai maksas autostāvvietās ir šādiem transportlīdzekļu īpašniekiem:
	1. personai ar I, II un III grupas invaliditāti, kuras dzīvesvieta deklarēta Ādažu novadā;
	2. vecākam, ja autostāvvietas izmantošana nepieciešama aprūpes veikšanai bērnam ar invaliditāti vai pilngadīgai personai līdz 24 gadu vecumam (ieskaitot) ar I vai II invaliditātes grupu, ja aprūpējamā dzīvesvieta deklarēta Ādažu novadā (ģimenei izsniedz vienu atļauju vienam transportlīdzeklim, ja transportlīdzeklis ir viena no vecākiem īpašumā, turējumā vai valdījumā);
	3. daudzbērnu ģimenes vecākam, ja bērnu deklarētā dzīvesvieta kopā ar vismaz vienu no vecākiem ir Ādažu novadā (ģimenei izsniedz vienu atļauju vienam transportlīdzeklim, ja transportlīdzeklis ir viena no vecākiem īpašumā, turējumā vai valdījumā);
	4. juridiskām personām, kurām autostāvvietas izmantošana nepieciešama saimnieciskās darbības nodrošināšanai (ne vairāk kā divas atļaujas vienai juridiskajai personai);
	5. Ādažu novadā deklarētiem iedzīvotājiem, kuri sasnieguši 65 gadu vecumu.
15. Lai saņemtu atļauju bezmaksas transportlīdzekļu novietošanai maksas autostāvvietās, persona iesniedz iesniegumu Aģentūrai vienā no šādiem veidiem:
	1. klātienē Stacijas ielā 7, Carnikavā, Carnikavas pagastā, Ādažu novadā;
	2. nosūtot pa pastu uz 11.1. apakšpunktā norādīto adresi;
	3. elektroniski valsts pārvaldes pakalpojumu portālā www.latvija.lv, izmantojot Aģentūras oficiālo e-adresi;
	4. nosūtot ar drošu e-parakstu parakstītu iesniegumu uz elektronisko pasta adresi komunalserviss@carnikava.lv.
16. Šo noteikumu 11. punktā noteiktajam iesniegumam pievieno:
	1. transportlīdzekļa reģistrācijas apliecības kopiju;
	2. invaliditāti apliecinošus dokumentus lai saņemtu bezmaksas transportlīdzekļu novietošanas atļauju 10.1. un 10.2. apakšpunkta gadījumos;
	3. transportlīdzekļa turējuma apliecinošos dokumentus, ja transportlīdzekļa turētājs nav norādīts transportlīdzekļa reģistrācijas apliecībā;
	4. otra vecāka (auto īpašnieka) rakstisku apliecinājumu, ka transportlīdzeklis ir nodots lietošanā un tiek izmantots bērnu vajadzībām 10.3. apakšpunkta gadījumā, ja transportlīdzeklis nav tā vecāka īpašumā, pie kura deklarēti bērni;
	5. izglītības iestādes dokumentu, kas apliecina, ka bērns vai pilngadīgā persona iegūst izglītību attiecīgajā izglītības iestādē, ja bērns, vai pilngadīga persona līdz 24 gadu vecumam (ieskaitot), turpina iegūt vispārējo, profesionālo vai augstāko izglītību ārpus Latvijas Republikas teritorijas.
17. Aģentūra pārbauda [12.1](https://likumi.lv/ta/id/334203#n10.1).–[12.3](https://likumi.lv/ta/id/334203#n10.3). un [15.5](https://likumi.lv/ta/id/334203#n10.5). apakšpunktā noteikto personu deklarētās dzīvesvietas datus, nosūtot pieprasījumu Ādažu novada dzimtsarakstu nodaļai, kā arī informāciju par 2.5. un 12.3. apakšpunktā noteikto personu izglītības ieguvi Latvijas Republikā, nosūtot pieprasījumu pašvaldības Centrālās pārvaldes Izglītības un jaunatnes nodaļai. Adresāti sniedz atbildi Aģentūrai 5 (piecu) darba dienu laikā.
18. Aģentūra izskata iesniegumus 10 (desmit) darba dienu laikā no visu šajos noteikumos noteikto dokumentu saņemšanas dienas un to atbilstības gadījumā pieņem lēmumu par atļauju transportlīdzekļa īpašniekam 2 gadus no lēmuma pieņemšanas dienas novietot transportlīdzekli bez maksas autostāvvietās.
19. Aģentūra nosūta lēmumu transportlīdzekļa īpašniekam uz iesniegumā norādīto korespondences adresi vai izsniedz klātienē.
20. Pēc lēmuma pieņemšanas par atļauju transportlīdzekļa īpašniekam bez maksas novietot transportlīdzekli maksas autostāvvietās, Aģentūra nosūtu kontrolierim informāciju, kurā norāda transportlīdzekļa valsts reģistrācijas numuru un atļaujas termiņu.
21. Iesniedzējs ir tiesīgs viena mēneša laikā no lēmuma spēkā stāšanās dienas apstrīdēt atļaujas neizsniegšanas faktu pašvaldības Administratīvo aktu strīdu komisijai, Gaujas iela 33A, Ādaži, Ādažu pagasts, Ādažu novads, LV-2164, e-pasts dome@adazunovads.lv.
22. Ja personai, kura saņēma lēmumu par atļauju bez maksas novietot transportlīdzekli maksas autostāvvietās ir zuduši apstākļi, kas bija par pamatu atļaujas saņemšanai, tai ir pienākums 3 (trīs) darba dienu laikā paziņot par to Aģentūrai.
23. **Maksas autostāvvietu lietošanas kārtība un kontrole**
24. Pēc transportlīdzekļa novietošanas maksas autostāvvietā lietotājam ir pienākums:
	1. nosūtīt īsziņu vai aktivizēt mobilo lietotni atbilstoši bezskaidras naudas norēķinu apmaksas pakalpojumam par maksas autostāvvietas lietošanas apmaksas uzsākšanu, norādot transportlīdzekļa numuru un tarifu zonu. Izbraucot lietotājs nosūta īsziņu vai aktivizē mobilo lietotni par autostāvvietas lietošanas apmaksas izbeigšanu, norādot transportlīdzekļa numuru;
	2. novietot transportlīdzekļa salonā pie priekšējā stikla invalīdu stāvvietu izmantošanas karti 12.2. apakšpunkta gadījumā.
25. Maksas autostāvvietu lietošanas noteikumu ievērošanas kontroli veic:
	1. kontrolieris, izmantojot tehniskos līdzekļus (fotoiekārtas vai videoiekārtas), un iegūtie dati uzskatāmi par faktisko apstākļu pierādījumu;
	2. darbinieks, kuram ir speciāls formastērps un apliecība par tiesību veikt maksas autostāvvietas lietošanas noteikumu ievērošanas kontroli. Kontrolierim ir pienākums uzrādīt apliecību pēc lietotāja pieprasījuma.
26. Kontrolierim ir tiesības kontrolēt, vai lietotājs ir veicis maksas autostāvvietas lietošanas apmaksu, pārbaudot datus mobilajā lietotnē, kā arī pārbaudīt invalīdu stāvvietu izmantošanas kartes novietojumu transportlīdzekļa salonā, kas redzama no transportlīdzekļa ārpuses.
27. Ja lietotājs nav veicis maksas autostāvvietas lietošanas apmaksu vai transportlīdzekļu salonā redzami nav novietojis invalīdu stāvvietu izmantošanas karti, kontrolieris ir tiesīgs piemērot līgumsodu.

**VI. Noslēguma jautājums**

1. Ar šo noteikumu spēkā stāšanos spēku zaudē Ādažu novada pašvaldības domes 2022. gada 22. jūnija saistošie noteikumi Nr. 59/2022 " Par Ādažu novada pašvaldības maksas autostāvvietu lietošanu".

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums
Ādažu novada pašvaldības domes
2025. gada \_\_. jūnija
saistošajiem noteikumiem Nr. \_\_/2025



2. pielikums

Ādažu novada pašvaldības domes
2025. gada \_\_. jūnija
saistošajiem noteikumiem Nr. \_\_/2025

|  |  |  |  |  |
| --- | --- | --- | --- | --- |
| Nr.p.k. | Pakalpojumu nosaukums | Mērv. | Cena *euro*,ar PVN | Norēķinu kārtība |
| 1. | Autostāvvietas izmantošana stāvlaukumā Aizvēju ielā, Garciems, Carnikavas pagasts, Ādažu novads | 1 stunda | 2,50 \* | bezskaidras naudas norēķins |
| 2. | Autostāvvietas izmantošana stāvlaukumā Ziemeļu ielā 28, Lilaste, Carnikavas pagasts, Ādažu novads | 1 stunda | 2,50 \* | bezskaidras naudas norēķins |
| 7. | Autostāvvietas izmantošana stāvlaukumā pie dzelzceļa stacijas, Kalngale, Carnikavas pagasts, Ādažu novads | 1 stunda | 1,00 \* | bezskaidras naudas norēķins |

**PASKAIDROJUMA RAKSTS**

**Ādažu novada** **pašvaldības domes 2025. gada \_\_. jūnija saistošajiem noteikumiem Nr. \_\_/2025 “Par Ādažu novada pašvaldības maksas autostāvvietu lietošanu”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Šie saistošie noteikumi (turpmāk - Noteikumi) nosaka pašvaldības maksas autostāvvietu lietošanas kārtību Ādažu novada administratīvajā teritorijā.
	2. Šobrīd ir spēkā pašvaldības domes 22.06.2022. saistošie noteikumi Nr. 59/2022 “Par Ādažu novada pašvaldības maksas autostāvvietu lietošanu” (turpmāk – SN Nr.59/2022), kuros noteikta maksa pašvaldības 4 autostāvvietās. Izvērtējot SN Nr. 59/2022 secināms, ka tos nepieciešams pilnveidot atbilstoši faktiskajai situācijai, precizējot stāvvietu skaitu, atļaujas saņemšanas kārtību un samaksas kontroli.
	3. Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 66. punktu tiek izstrādāti jauni saistošie noteikumi, jo precizējamo vai no jauna izstrādāto normu apjoms pārsniedz pusi no spēkā esošo SN Nr.59/2022 normu apjoma.
	4. Ar Noteikumiem tiek noteikta maksa par autostāvvietu lietošanu pašvaldības 3 stāvvietās - Aizvēju ielā, Garciemā, Ādažu novadā; Ziemeļu ielā 28, Lilastē, Ādažu novadā; “Stacija “Kalngale””, Carnikavas pagastā.
	5. Starp Carnikavas novada domi un AS “Latvijas valsts meži” (turpmāk - LVM) 26.05.2017. tika noslēgta vienošanās Nr. 5-8.2\_00bg\_260\_17\_321 par valstij piederošā zemes gabala bezatlīdzības lietošanu (turpmāk – Vienošanās) uz 10 gadiem. Ar Vienošanos pašvaldībai nodotie zemes gabali ietilpst valsts nekustamā īpašuma “Piejūras ielas”, Carnikavas pag., Ādažu nov. (kad. Nr. 8052 002 2389 (turpmāk – NĪ “Piejūras ielas”)) sastāvā, kas ir daļa no Jūras ielas stāvlaukuma. Vienošanās paredz tās darbības termiņu līdz brīdim, kad tiks veikti attiecīgi grozījumi Aizsargjoslu likuma 36. panta trešās daļas pirmajā punktā, kas atļautu atsavināt pašvaldībai valsts īpašumā esošu zemi, kura atrodas Baltijas jūras un Rīgas jūras līča piekrastes aizsargjoslā. Vienošanās neparedz pašvaldības tiesības lietot zemes gabalu mērķim, kas nav noteikts Vienošanā.
	6. Noteikumos tiks noteikts, ka nav nepieciešama Aģentūras izsniegta atļauja izdrukātā veidā, jo samaksas kontrole pašvaldības maksas autostāvvietās tiek nodrošināta, izmantojot transportlīdzekļa valsts reģistrācijas numura automātisku noteikšanu. Atļauja lietot maksas autostāvvietas būs noteikta pamatojoties uz Aģentūras lēmumu, kurš tiks nosūtīts iesniedzējam uz iesniegumā norādīto korespondences adresi vai izsniegts klātienē. Pēc lēmuma pieņemšanas, Aģentūra nosūta kontrolierim informāciju, kurā norāda transportlīdzekļa valsts reģistrācijas numuru un atļaujas termiņu bezmaksas stāvēšanai. Attiecīgi, atļauja netiks izdrukāta un to nebūs nepieciešams novietot transportlīdzekļa salonā.
 |
| 1. **Fiskālā ietekme uz pašvaldības budžetu**
	1. Laika posmā no 2023. gada maija līdz septembrim iekasēti 56822,46 *euro* ar PVN, t.sk., par stāvvietu Jūras ielā 4744,72 *euro* ar PVN. No 2024. gada maija līdz septembrim kopā iekasēti 85 188,66 *euro* ar PVN, t.sk. par stāvvietu Jūras ielā 8647,46 *euro* ar PVN. Attiecīgi var secināt, ka par 2025. gada jūliju, augustu un septembri Aģentūra negūs pusi no plānotajiem ieņēmumiem par stāvvietu Jūras ielā, Carnikavā.
	2. Lai nodrošinātu Noteikumu izpildi nav nepieciešami papildu resursi sakarā ar jaunu institūciju vai darba vietu veidošanu, kā arī esošo institūciju kompetences paplašināšanu.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
	1. Noteikumi pozitīvi ietekmēs mērķgrupas, uz kurām attiecināms tiesiskais regulējums, piemēram, no maksas par autostāvvietu lietošanu atbrīvoti transportlīdzekļu īpašniekiem ar I, II un III grupas invaliditāti, transportlīdzekļu īpašnieki, kuri veic pilngadīgu personu aprūpi līdz 24 gadu vecumam (ieskaitot) ar I vai II invaliditātes grupu, daudzbērnu ģimenes, kurās bērnu deklarētā dzīvesvieta kopā ar vismaz vienu no vecākiem ir Ādažu novadā, kā arī Ādažu novadā deklarēti iedzīvotāji, kuri sasnieguši 65 gadu vecumu.
	2. Ietekme uz vidi – nav tiešas ietekmes uz vidi.
	3. Ietekme uz iedzīvotāju veselību - tiek sekmēts veselīgs dzīvesveids, jo mērķgrupām, uz kurām attiecināms Noteikumu tiesiskais regulējums, ir lielāka iespēja piekļūt jūrai, atrasties svaigā gaisā un veikt fiziskās aktivitātes.
	4. Ietekme uz uzņēmējdarbības vidi pašvaldības teritorijā – nav attiecināms.
 |
| 1. **Ietekme uz administratīvajām procedūrām un to izmaksām**
	1. Institūcija, kurā privātpersona var vērsties Noteikumu piemērošanā, ir Aģentūra.
	2. Galvenie procedūras posmi un privātpersonām veicamās darbības, ko paredz Noteikumi, minēti 11. un 12.punktā.
	3. Paredzētās administratīvo procedūru izmaksas – nav paredzētas.
 |
| 1. **Ietekme uz pašvaldības funkcijām un cilvēkresursiem**
	1. Noteikumiem paredzama ietekme uz pašvaldības cilvēkresursiem, jo nebūs nepieciešams sagatavot un izdrukāt atļauju novietošanai transportlīdzekļa salonā.
	2. Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.
	3. Noteikumu ietekme uz pašvaldības funkcijām – nav attiecināms.
 |
| 1. **Informācija par izpildes nodrošināšanu**
	1. Pašvaldības cilvēkresursi, kas tiks iesaistīti Noteikumu piemērošanā, ir Aģentūra (veicot iesnieguma un tam pievienoto dokumentu izskatīšanu, lēmuma par atļaujas saņemšanu sagatavošanu).
	2. Noteikumu izpildes nodrošināšanai nav nepieciešami papildu resursi.
 |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
	1. Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.
 |
| 1. **Izstrādes gaitā veiktās konsultācijas ar privātpersonām un institūcijām**
	1. Noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).
	2. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Attīstības komitejā 11.06.2025., tie tika publicēti pašvaldības oficiālajā tīmekļvietnē [www.adazunovads.lv](http://www.adazi.lv), kā arī informācija par projektu tika publicēta sociālā tīkla *Facebook* pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
	3. Publikācijā noteiktajā termiņā – no 11.06.2025. līdz 25.06.2025., priekšlikumi netika saņemti.
	4. No institūcijām netika saņemti viedokļi un atzinumi par šo noteikumu projektu.
	5. Cita veida saziņa un konsultācijas nav notikušas.
 |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU